stanford-oval/wikipedia huggingface dataset:
The Roommate
Näyttelijät

| 0 | 1 | 2 |
| --- | --- | --- |
|  Leighton Meester  | … |  Rebecca Evans   |
|  Minka Kelly  | … |  Sara Matthews   |
|  Cam Gigandet  | … |  Stephen   |
|  Danneel Harris  | … |  Irene Crew   |
|  Matt Lanter  | … |  Jason Tanner   |
|  Alyson Michalka  | … |  Tracy Long   |
|  Katerina Graham  | … |  Kim Johnson   |
|  Cherilyn Wilson  | … |  Landi Rham   |
|  Billy Zane  | … |  professori Roberts   |
|  Frances Fisher  | … |  Alison Evans   |
|  Tomas Arana  | … |  Jeff Evans   |
|  Nina Dobrev  | … |  Maria   |
Tuotanto

Elokuva oli tarkoitus kuvata New Yorkissa, mutta se filmattiin lopulta Los Angelesissa ja Etelä-Kalifornian yliopistolla. Pienissä rooleissa nähtävät Frances Fisher ja Billy Zane nähtiin 13 vuotta aiemmin yhdessä Titanic-elokuvassa.
Vastaanotto

Elokuvan alkuperäisen julkaisupäivän piti olla 17. syyskuuta 2010, mutta se siirtyi helmikuulle 2011. Negatiivisista arvioista huolimatta The Roommate oli kaupallinen menestys ja se sai palkintoehdokkuudet MTV Movie Awardin ja Tee Choice Awardin kategorioissa.
Aiheesta muualla

The Roommate Internet Movie Databasessa. (englanniksi)
Lohjelm

Lohjelm-suvun vaakuna
Lohjelm (myös muodossa Lohielm) oli Ruotsin vallan aikainen suomalainen aatelissuku. Vaikka suvun jäseniä edelleen elää Suomessa, ei sukua kuitenkaan koskaan introdusoitu Suomen Ritarihuoneeseen.
Aatelissuvun kantaisä on luutnantti Göran Lohjelm, jonka Ruotsin kuningas Kaarle XI aateloi 1693 hänen sotakentillä osoittamansa urhoollisuuden perusteella. Suku introdusoitiin Ruotsin ritarihuoneeseen vuonna 1697 aatelisena sukuna numero 1302. Göran Lohjelm peri isältään Sääksmäen kirkkoherralta Thomas Knutsson Paltheniukselta Lotilan kartanon Sääksmäellä. Isä polveutuu 1600-luvulla eläneestä turkulaisesta porvarista nimeltä Knut Palttu. Huonosta maineesta ja alkoholin käytöstä huolimatta hän onnistui pysymään kirkkoherran virassa 49 vuotta.

Göranin äiti Anna Nöding oli skånelais-liiviläistä aatelissukua.
Göranin ainoa aikuisikään elänyt lapsi, poika Patrik (1686-1706) menehtyi Viipurin puolustuksessa saamiinsa haavoihin 21-vuotiaana. Myös kolmen seuraavan sukupolven ajan suku säilyi hengissä vain yhden aikuisikään eläneen pojan kautta, samalla "vaipuen talonpoikaisuuteen". Patrikin pojan pojan poika Otto-Eric Lohjelm (1774-1843) asettui 1797 torppariksi Vesilahden Krääkkiön kylän Rautialan rusthollin Oravanlinnan torppaan. Suomen Ritarihuoneen järjestäytyessä vuonna 1815 olisi myös Lohjelmin suvun pitänyt ilmoittautua introduktiota varten. Torpparina Otto-Eric ei enää kuulunut säätyläisiin ja ilmoittautuminen jäi tekemättä.
Maanviljelijöinä ja torppareina suku menestyi ja lisääntyi. Vuonna 1995 perustetussa Lohjelmin sukuseurassa onkin satoja jäseniä.
Vuonna 1857 torppari Otto Erik Oravalinna Lohjelmille myönnettiin Suomen talousseuran pieni ansiomitali.

Kahdesti 1800-luvulla suvun jäsenten asioita käsiteltiin Turun hovioikeudessa. Vuonna 1859 M. Mikonpoika Orawa kävi oikeutta talollista O. E. Otonpoikaa Lohjelmia vastaan.
Vuonna 1880 torppari Gustaf Orawalinna eli Lohjelm kävi oikeutta talollista Efraim Mösää vastaan.
Vuoden 1906 suuressa nimenmuutoksessa suvun jäsenet suomalaistivat nimiään; eräästä Ernst Lohjelmistä tuli Järvinen, hänen veljestään Laakso. Suvun mieslinjaisista jälkeläisistä osa käyttää nimeä Junkkaala Jopin talon erään torpan mukaan. Suvun päämies on Rauno Kokkola – sukunimi tulee Kokkolan talosta, jonne torpparinpoika Otto Eric pääsi kotivävyksi. Suvun mieslinjaisista jäsenistä nykyään tunnetuimmat lienevät Suomen Raamattuopiston entinen rehtori, nykyinen toiminnanjohtaja Timo Junkkaala sekä Suomen teologisen instituutin entinen pääsihteeri, nykyinen Suomen lähetysseuran Tansanian lähetti Eero Junkkaala.
Vuonna 1996 suvun jäsenet pyysivät introduktiota Suomen Ritarihuoneeseen, mutta tämä ei tasavaltaisten lakien aikana ollut mahdollista.
Aiheesta muualla

Wälikangas Eino: Lohjelm. Ruotsin ritarihuoneeseen merkitty aatelissuku n:o 1302, Suomen Sukututkimusseuran Vuosikirja IX (Arkistoitu – Internet Archive), 1925.
Lohjansaaren koulu

Lohjansaaren koulu kuvattuna kesäkuussa 2016.
Lohjansaaren koulu on lakkautettu vanha koulu Lohjalla Lohjansaaressa. Koulu lakkautettiin vuonna 2014.  Talvisodan aikana koululle tuotiin suojaan äitejä ja lapsia Helsingistä asti.
Koulurakennusta alettiin rakentaa 1898, jolloin koulu perustettiin, ja sen pinta-ala 540 m².
Aiheesta muualla

Kuvia tai muita tiedostoja aiheesta Lohjansaari Wikimedia Commonsissa
Koishikawa

Koishikawa Kōraku-enin puutarha ja Tokyo Dome
Koishikawa
Koishikawa (jap. 小石川) on alue ja kaupunginosa Tokion Bunkyōn erillisalueella. Koishikawan alue käsittää Bunkyōn länsiosan, joka muodosti ennen vuotta 1947 Tokion kaupungin Koishikawa-kun suuralueen. Se on rakentunut Hongōn ja Toshiman ylängöille ja niiden välissä sijaitsevaan laaksoon, jonka on uurtanut nykyisin maan alla virtaava Koishikawa-niminen joki. Koishikawan kaupunginosan lisäksi alueeseen kuuluvat muun muassa Hakusanin, Kōrakun, Mejirodain ja Otowan kaupunginosat. Seutu on etupäässä asuinaluetta, mutta siellä on myös painoteollisuutta ja korkeakouluja. Eteläosassa Tokyo Dome -monitoimiareenan ympärillä on erilaisia vapaa-ajantoimintoja.
Koishikawan aluetta suppeampi Koishikawan kaupunginosa sijaitsee alueen keskiosassa Koishikawa Kōraku-enin puutarhan pohjois- ja Koishikawan kasvitieteellisen puutarhan eteläpuolella. Sen nähtävyyksiin kuuluu historiallisesti tärkeä Denzū-inin buddhalainen temppeli.
Kaupunkikuva ja rakennukset > Koishikawan alue

Koishikawan alue käsittää Bunkyōn erillisalueen läntisen osan; itäosan muodostaa Hongōn alue, joka tunnetaan Tokion yliopiston kampuksesta. Alueen läpi kulkevat pääkadut Hakusan-dōri ja Kasuga-dōri. Valtaosa alueen painoteollisuudesta ja kustannustoiminnasta on sijoittunut Koishikawa-joen laaksoon, kun taas Hongōn ja Toshiman ylängöillä on asuinkortteleita ja kouluja. Kōraku-enin puutarha ja Tokyo Dome -areena sijaitsevat alueen eteläreunalla Kandajoen varrella. Hongōn alueen lisäksi seutu rajautuu lännessä Shinjukun ja Toshiman erillisalueisiin sekä etelässä Chiyodan erillisalueeseen.
Koishikawan kasvitieteellistä puutarhaa
Tokyo Dome -areenan edustaa
Kōdansha-kustantamon pääkonttori Otowan kaupunginosassa
Tokion pyhän Marian katedraali
Kaupunkikuva ja rakennukset > Koishikawan kaupunginosa

Koishikawan kaupunginosa käsittää pitkänomaisen alueen Koishikawan alueen keskellä Kasuga-dōri- ja Hakusan-dōri-katujen välissä. Sen pinta-ala on 0,86 neliökilometriä, ja se jakautuu viiteen osa-alueeseen, jotka on numeroitu Koishikawa 1-chōme–Koishikawa 5-chōme. Niissä on yhteensä 24 594 asukasta (tammikuussa 2023). Kaupunginosan väestötiheys on siten noin 28 600 asukasta neliökilometrillä.
Naapurikaupunginosia ovat idässä Hongō ja Nishikata, etelässä Kasuga ja Kohinata, lännessä Ōtsuka ja pohjoisessa Hakusan. Kaupunginosan alueella on useita buddhalaisia temppeleitä, merkittävimpänä Denzū-in Koishikawa 3-chōmen osa-alueella. Kyōdō insatsun painotalo sijaitsee sen pohjoispuolella Koishikawa 4-chōmen osa-alueella. Painotalon lähellä kaupunginosan läpi kulkee Harimazaka-niminen katu, joka tunnetaan kirsikkapuurivistöstään. Pääosin Koishikawa on pienimittakaavaista asuinaluetta, mutta Tokyo Domen lähistölle kaupunginosan kaakkoisnurkalle on suunniteltu myös korkeampaa rakentamista, kuten vuonna 2020 valmistunut noin 110 metriä tornitalo Bunkyō Garden Gate Tower.
Zenkō-jin buddhalainen temppeli Koishikawan kaupunginosassa
Takuzōsu Inarin pyhäkkö Koishikawan kaupunginosassa
Kyōdō insatsu -yhtiön pääkonttori
Harimazakan kirsikkapuita kesällä
Liikenne

Koishikawan aluetta palvelee usea Tokion metron linja. Kasugan ja Kōrakuenin metroasemat Koishikawan kaupunginosan kaakkoisreunalla muodostavat tärkeän liikenteellisen solmukohdan, jonka kautta kulkevat Tōkyō metron liikennöimä Marunouchi-linja ja Nanboku-linja sekä Toei-metron liikennöimä Mita-linja ja Ōedo-linja. Muita metroasemia ovat esimerkiksi Marunouchi-linjan Myōgadani Koishikawan kaupunginosan luoteispuolella ja Mita-linjan Hakusan Hakusanin kaupunginosassa.
Aiheesta muualla

Kuvia tai muita tiedostoja aiheesta Koishikawa Wikimedia Commonsissa
Katsushika Hokusain puupiirros Teehuone Koishikawassa, aamu lumipyryn jälkeen, n. 1830
Volvo 9900

Volvo 9900
Volvo 9900 on Volvon valmistama kaukoliikennebussi, jota on valmistettu vuodesta 2006 lähtien. Mallia valmistetaan Volvon tehtaalla Puolan Wrocławissa. Mallista on saatavilla ainoastaan teliversio, jonka pituusvaihtoehdot ovat 12,3, 13 ja 13,8 metriä.
Maahantuonti Suomeen aloitettiin vuoden 2016 alussa. Sitä ennen mallia on jo tuotu käytettynä ulkomailta jonkin verran.
Limassolin alue

| Limassolin alue Επαρχία Λεμεσού> Alue |
| --- | --- |
 Sijainti
 Koordinaatit: 34°47′N, 32°55′E 
Valtio:   Kypros
Hallinto:  
 – hallinnollinen keskus:  Limassol
Pinta-ala:  1 393 km²
Väkiluku (2011):  235 330
Lyhenteet:  
 – ISO 3166:  CY-02
Limassolin alue eli Lemesóksen alue (kreik. Επαρχία Λεμεσού, Eparchía Lemesoú, turk. Limasol kazası) on yksi Kyproksen tasavallan kuudesta alueesta. Se käsittää Kyproksen saaren eteläosan, ja sen pinta-ala on 1 393 neliökilometriä ja väkiluku 235 330 (2011). Alueen hallinnollinen keskus on Limassol.
Limassolin alue on kokonaan Kyproksen tasavallan hallussa. Alueen eteläosassa sijaitsee siitä erotettu Ison-Britannian sotilastukikohta-alue Akrotíri.
Kunnat ja yhdyskunnat

Limassolin alueen kunnat (dímos, merkitty lihavoituna) ja yhdyskunnat (koinótita) on luetteloitu alla. Perässä oleva numero vastaa karttakuvaa. Numerointi on kreikankielisen aakkosjärjestyksen mukainen.
Ágios Amvrósios (2)
Ágios Athanásios (1)
Ágios Dimítrios (4)
Ágios Geórgios (3)
Ágios Ioánnis (8)
Ágios Konstantínos (9)
Ágios Mámas (10)
Ágios Pávlos (11)
Ágios Theódoros (5)
Ágios Therápon (6)
Ágios Thomás (7)
Ágios Týchonas (12)
Agrídia (13)
Agrós (14)
Akapnoú (15)
Akrotíri (17)
Akroúnta (16)
Álassa (18)
Aléktora (19)
Amíantos (20)
Anógyra (21)
Apesiá (22)
Apsioú (29)
Arakapás (23)
Armenochóri (24)
Ársos (25)
Asgáta (26)
Asómatos (27)
Avdímou (28)
Chandriá (111)
Dieróna (37)
Dorá (38)
Dorós (40)
Dýmes (39)
Episkopí (41)
Eptagóneia (42)
Erími (43)
Fasoúla (108)
Foiní (109)
Foinikária (110)
Gerása (34)
Germasógeia (35)
Gerovása (36)
Kaló Chorió (45)
Kaminária (46)
Kantoú (47)
Kapileió (48)
Káto Mýlos (49)
Káto Plátres (50)
Káto Polemídia (51)
Kelláki (52)
Kissoúsa (53)
Klonári (54)
Koiláni (55)
Kolóssi (56)
Korfí (57)
Kouká (58)
Kyperoúnta (59)
Láneia (60)
Limassol (Lemesós) (61)
Lemíthou (62)
Limnátis (63)
Lófou (65)
Louvarás (64)
Maliá (67)
Mandriá (68)
Mathikolóni (66)
Mésa Geitoniá (69)
Monágri (70)
Monagroúlli (71)
Moní (72)
Moniátis (73)
Mouttagiáka (74)
Ómodos (75)
Páchna (83)
Palaiómylos (76)
Palódeia (77)
Páno Kivídes (78)
Páno Polemídia (79)
Paramáli (80)
Paramýtha (81)
Parekklisiá (82)
Peléndri (84)
Pentákomo (85)
Péra Pedí (86)
Pissoúri (87)
Platanísteia (88)
Plátres (Páno Plátres) (89)
Potamioú (90)
Potamítissa (91)
Prastió Avdímou (92)
Prastió Kellakíou (93)
Pródromos (94)
Pýrgos (95)
Sanída (96)
Silíkou (100)
Sotíra (101)
Soúni-Zanakiá (97)
Spitáli (98)
Sykópetra (99)
Trachóni (102)
Treis Eliés (103)
Trimíklini (104)
Tróodos (104)
Tserkézoi (106)
Vása Kellakíou (30)
Vása Koilaníou (31)
Víkla (32)
Vouní (33)
Ýpsonas (107)
Zoopigí (44)
Aiheesta muualla

Kuvia tai muita tiedostoja aiheesta Limassolin alue Wikimedia Commonsissa
Επαρχιακή Διοίκηση Λεμεσού. Limassolin aluehallinnon verkkosivut. (kreikaksi)
Kyproksen alueet
Famagustan alue
Kyrenian alue
Lárnakan alue
Limassolin alue
Nikosian alue
Páfoksen alue
Limassolin alue
| --- | --- |
Kunnat (dímos):  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas 
Yhdyskunnat (koinótita):  Ágios Amvrósios · Ágios Dimítrios · Ágios Geórgios · Ágios Ioánnis · Ágios Konstantínos · Ágios Mámas · Ágios Pávlos · Ágios Theódoros · Ágios Therápon · Ágios Thomás · Ágios Týchonas · Agrídia · Agrós · Akapnoú · Akrotíri · Akroúnta · Álassa · Aléktora · Amíantos · Anógyra · Apesiá · Apsioú · Arakapás · Armenochóri · Ársos · Asgáta · Asómatos · Avdímou · Chandriá · Dieróna · Dorá · Dorós · Dýmes · Episkopí · Eptagóneia · Erími · Fasoúla · Foiní · Foinikária · Gerása · Gerovása · Kaló Chorió · Kaminária · Kantoú · Kapileió · Kivídes · Káto Mýlos · Káto Plátres · Kelláki · Kissoúsa · Klonári · Koiláni · Kolóssi · Korfí · Kouká · Kyperoúnta · Láneia · Lemíthou · Limnátis · Lófou · Louvarás · Maliá · Mandriá · Mathikolóni · Monágri · Monagroúlli · Moní · Moniátis · Mouttagiáka · Ómodos · Páchna · Palaiómylos · Palódeia · Páno Plátres · Páno Polemídia · Paramáli · Paramýtha · Parekklisiá · Peléndri · Pentákomo · Péra Pedí · Pissoúri · Platanísteia · Potamioú · Potamítissa · Prastió Avdímou · Prastió Kellakíou · Pródromos · Pýrgos · Sanída · Silíkou · Sotíra · Soúni-Zanakiá · Spitáli · Sykópetra · Trachóni · Treis Eliés · Trimíklini · Tróodos · Tserkézoi · Vása Kellakíou · Vása Koilaníou · Víkla · Vouní · Zoopigí
Limassolin alueen kunnat ja yhdyskunnat. Kunnat merkitty keltaisella.
Walking Dead

Walking Dead voi tarkoittaa seuraavia:
Fiktio

The Walking Dead , tuotesarja
The Walking Dead, Robert Kirkmanin luoma sarjakuva
The Walking Dead, sarjakuvaan perustuva yhdysvaltalainen televisiosarja
The Walking Dead: Torn Apart, sarjakuvaan ja televisiosarjaan perustuva nettisarja
The Walking Dead, sarjakuvaan perustuva videopeli vuodelta 2012
The Walking Dead: Survival Instinct, vuoden 2013 videopeli
The Walking Dead: No Man’s Land, vuoden 2015 videopeli
Fear the Walking Dead, televisiosarjaan perustuva televisiosarja
The Walking Dead, yhdysvaltalainen elokuva vuodelta 1936, pääosissa Boris Karloff ja Marguerite Churchill
The Walking Dead, yhdysvaltalainen elokuva vuodelta 1995, pääosassa Allen Payne
Musiikki

The Walking Dead, Saint Vitus -yhtyeen EP-levy vuodelta 1985
”Walking Dead”, Z-Tripin kappale vuodelta 2005
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Walking Dead”, voi hakea sivunnimihaulla, laajalla sivunnimihaulla tai tekstihaulla.
Vuoden 1957 Tyynenmeren hurrikaanikausi

Kauden myrskyt
Tyynenmeren hurrikaanikausi vuonna 1957 oli kohtalaisen aktiivinen kausi, jonka aikana oli 13 trooppista myrskyä.
Ensimmäinen hurrikaani oli Kanoa, joka muodostui 14. heinkäkuuta
Hurrikaani Nina tunnistettiin trooppiseksi myrskyksi 29. marraskuuta. Havaijin suurista saarista vain Oahu kärsi pahemmin Ninan vuoksi. Kolme henkeä menetettiin kalastusveneen upotessa yksi kuoli sähköiskuun.
White Dwarf

White Dwarf on Games Workshopin julkaisema lehti. Se käsittelee pääasiassa saman yrityksen valmistamien pöytäpelien maailmaa ja pelivälineitä. Lehdessä esitellään myös peliharrastajien töitä. Lehdessä esitellään ammattiharrastajien omia miniatyyrikokoelmia ja kilpailuja sekä vinkkejä. Vinkeissä kerrotaan miten miniatyyriarmeijaa voi värittää, koota tai muokata. Lisäksi lehden sivuilla esitellään Games Workshopin tuotteita.  Lehti sopii vasta aloittaneille harrastajille, sillä se opettaa hyviä taktiikoita ja muita tärkeitä asioita, joita pelaaja tai keräilijä tarvitsee.
Aiheesta muualla

White Dwarfin kotisivut (Arkistoitu – Internet Archive)
Vauvaluukku

Saksalainen vauvaluukku (saks. Babyklappe).
Kuva: Walter Winckelmann.
Vauvaluukku on tila, johon vauva voidaan jättää nimettömästi. Lapsen hylkäämisen ja luukkuun jättämisen taustalla on yleensä naisen epätoivoinen tilanne tai halu salata raskaus.
Vauvaluukkuja käytettiin jo keskiajalla. 1100-luvulta lähtien niitä tehtiin luostarien seiniin. Tuohon aikaan vauvaluukku saattoi olla pyörivää mallia ja muistuttaa muodoltaan pystyssä seisovaa tynnyriä, joka oli sivusta auki. Vauvaluukkujen käyttö yleistyi jälleen 2000-luvulla reaktiona tapauksiin, joissa vastasyntyneitä oli löydetty tapettuina muun muassa puistoista ja jätelavoilta. 2000-luvun vauvaluukut ovat liiketunnistimella varustettuja lämmitettyjä tiloja, joista useimmat sijaitsevat sairaaloiden yhteydessä.
YK:n lapsen oikeuksien komitea haluaisi, että vauvaluukut suljetaan, koska niissä ei toteudu lapsen oikeus saada alkuperäänsä koskevaa tietoa. Saksassa sairaalat hoitavat luukkuihin jätettyjen lasten tapaukset yhdessä lastensuojeluviranomaisten kanssa. Sairaaloiden mukaan luukkuihin jätetyt vauvat päätyvät adoptoitaviksi.
Nainen jättää synnyttämänsä lapsen vauvaluukkuun. Teos on vuodelta 1901.
Naisen motiivit

Lapsen jättäjistä on vain vähän tietoa, koska vauvan saa jättää luukkuun nimettömästi. Nainen päätyy ratkaisuun yleensä epätoivossa, ja joskus voi taustalla olla väkivallan tai hylkäämisen uhka. Nainen ei välttämättä tiedä, mitä toimia. Jotkut vauvat syntyvät teiniraskauden tuloksena, kun taas osalla naisista on jo perhe, jolta he haluavat jostain syystä salata raskauden. Osa vauvoista on toisaalta syntynyt raiskauksen seurauksena. Nainen saattaa myös olla koditon, prostituoitu tai huumeiden käyttäjä. Osa ei halua, että kukaan tuttava saa tietää vauvasta, koska nainen voi silloin joutua esimerkiksi väkivallan uhriksi tai hänen perheensä voi hylätä hänet. Joskus asiaan liittyy kunniaväkivalta.
Vauvaluukut maailmalla > Aasia

Etelä-Koreassa on ainakin kaksi vauvaluukkua, jotka sijaitsevat kirkkojen tiloissa. Maan ensimmäinen vauvaluukku perustettiin Soulissa joulukuussa 2009 ja toinen Gunpossa vuonna 2014. Vuosina 2013–2018 vauvaluukkuihin jätettiin vuosittain keskimäärin 200 lasta, jonka jälkeen määrä alkoi vuosi vuodelta vähetä. Vuonna 2022 vauvaluukkuihin jätettiin yhteensä 106 vauvaa. Määrän laskuun saattaa vaikuttaa vuonna 2019 voimaan tullut abortin dekriminalisointi ja vuonna 2020 alkaneet koronapandemiarajoitukset.
Aasiassa vauvaluukkuja on myös ainakin Malesiassa ja Pakistanissa.
Vauvaluukut maailmalla > Amerikka

Yhdysvalloissa oli vuonna 2024 yli 200 vauvaluukkua, joista yli puolet sijaitsi Indianassa. Siellä sijaitsee Safe Haven Baby Boxes -yrityksen päämaja. Yritys on valmistanut useimmat Yhdysvaltojen vauvaluukuista. Ensimmäinen luukku asennettiin Indianaan vuonna 2016.
Vauvaluukut maailmalla > Eurooppa

Vuonna 2024 luukkuja oli Euroopassa käytössä yhteensä 12 maassa. Luukkuja on vaihtelevassa määrin Alankomaissa, Belgiassa, Espanjassa, Itävallassa, Latviassa, Portugalissa, Puolassa, Saksassa, Slovakiassa, Sveitsissä, Tsekissä ja Unkarissa. Kansanedustaja Arja Juvonen ehdotti vuonna 2014 vauvaluukkujen ottamista käyttöön myös Suomessa.
Saksassa uudenaikaiset vauvaluukut otettiin käyttöön vuonna 2000. Vuonna 2013 luukkuja oli noin sata. Tanskalaisen tutkimuskeskus Viven mukaan tilastoista ei ole nähtävissä, että Saksassa kuolleina löydettyjen hylättyjen lapsien määrä olisi vähentynyt vauvaluukkujen käyttöönoton jälkeen.
Espanjassa osa vauvaluukuista on valtion ylläpitämiä. Siitä huolimatta, että Espanjassa lapsen hylkääminen on rikos, maassa on myös vanhemmille lapsille tarkoitettuja luukkuja.
Aiheesta muualla

Kuvia tai muita tiedostoja aiheesta Vauvaluukku Wikimedia Commonsissa
Tšekkiläinen vauvaluukku.
White Chicks

| White Chicks |
| --- | --- |

Ohjaaja:  Keenen Ivory Wayans
Käsikirjoittaja:   Keenen Ivory Wayans  Shawn Wayans 
Tuottaja:   Keenen Ivory Wayans  Shawn Wayans  Marlon Wayans 
Säveltäjä:  Teddy Castellucci
Kuvaaja:  Steven Bernstein
Leikkaaja:  Jeff Gourson
Pääosat:   Shawn Wayans  Marlon Wayans  Busy Philipps  Jessica Cauffiel  Jennifer Carpenter 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  InterCom Netflix
Ensi-ilta:  2004
Kesto:  109 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
White Chicks – agentit minimekoissa on vuonna 2004 tehty komediaelokuva. Elokuvan on ohjannut Keenen Ivory Wayans.
Elokuva kertoo kahdesta mustasta  FBI-agentista, jotka saavat tehtäväkseen suojella kahta perijätärtä. Mutta kaverukset eivät ihan odottanetkaan tällaista tehtävää, heidät naamioidaan suojeltaviksi tytöiksi. Kevinillä ja Marcuksella on tottumista korkokenkiin ja seurapiirijuhliin.
Näyttelijät

| 0 | 1 | 2 |
| --- | --- | --- |
|  Shawn Wayans  | … |  Kevin Copeland   |
|  Marlon Wayans  | … |  Marcus Copeland   |
|  Busy Philipps  | … |  Karen   |
|  Jessica Cauffiel  | … |  Tori   |
|  Jennifer Carpenter  | … |  Lisa   |
|  Jaime King  | … |  Heather Vandergeld   |
|  Brittany Daniel  | … |  Megan Vandergeld   |
|  Terry Crews  | … |  Latrell Spencer   |
|  Rochelle Aytes  | … |  Denise Porter   |
|  Lochlyn Munro  | … |  Jake Harper   |
|  Eddie Velez  | … |  Vincent Gomez   |
Wesley Clark

| Wesley Clarke |
| --- | --- |

Henkilötiedot
Syntynyt: 23. joulukuuta 1944 (ikä 79) Chicago, Illinois, Yhdysvallat
Sotilashenkilö
Palvelusmaa(t):   Yhdysvallat
Komentajuudet:  Yhdysvaltain Euroopan joukkojen komentaja (CINCEUR) Naton joukkojen komentaja (Supreme Allied Commander Europe; SACEUR)
Taistelut ja sodat:  Vietnamin sota
Sotilasarvo:  Kenraali (****)
 Nimikirjoitus
Wesley Kanne Clark (s. 23. joulukuuta 1944 Chicago, Illinois, Yhdysvallat) on Yhdysvaltain armeijan neljän tähden kenraali evp. Hän oli Yhdysvaltain Euroopan joukkojen komentaja (CINCEUR) ja Naton joukkojen komentaja (Supreme Allied Commander Europe; SACEUR) 1997–2000 ja komensi joukkoja operaatio Allied Forcessa Kosovon konfliktissa.
Clark meni seitsentoistavuotiaana, heinäkuussa 1962 West Pointin sotilasakatemiaan, jonka jälkeen teki 38 vuoden uran Yhdysvaltain asevoimissa. Hän opiskeli myös filosofiaa, taloustiedettä ja valtiotieteitä Oxfordin yliopistossa ja suoritti ylemmän korkeakoulututkinnon elokuussa 1968. Vietnamin sodassa Clark komensi kapteenina mekanisoitua jalkaväkikomppaniaa, mutta haavoittui tarkka-ampujan tulituksessa. Vuodet 1996–1997 Clark komensi USA:n eteläisiä joukkoja Panamassa. Hän jäi eläkkeelle armeijasta kesäkuussa 2000. Clark oli ehdokas demokraattipuolueen ehdokkaaksi vuoden 2004 presidentinvaaliin, mutta vetäytyi 11. helmikuuta 2004 ja tuki John Kerrya.
Clark on palkittu lukuisin mitalein ja kunniamerkein.
Aiheesta muualla

Kuvia tai muita tiedostoja aiheesta Wesley Clark Wikimedia Commonsissa
Vuoden 1957 Atlantin hurrikaanikausi

Kartta kaikkien vuoden 1957 hurrikaanien ja trooppisten myrskyjen radoista, väritettynä Saffirin-Simpsonin hurrikaaniasteikon mukaan: punainen 5, tummanoranssi 4, oranssi 3, keltainen 2, vaaleankeltainen 1. Sinisten pallukoiden avulla esitetään trooppinen myrsky.
Vuoden 1957 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta - 30. marraskuuta 1957.
Kahdeksasta myrskystä kolme saavutti hurrikaanin voiman.
Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 1957 listoilta poistettiin Audrey.
| Myrsky | SSHS | Aktiivisena |
| --- | --- | --- |
| Trooppinen myrsky 1 | 0 | 8-15.6. |
| Hurrikaani Audrey | 3 | 24.-29.6. |
| Trooppinen myrsky Bertha | 0 | 8.-11.8. |
| Hurrikaani Carrie | 4 | 2.-22.9. |
| Trooppinen myrsky Debbie | 0 | 7.-9.9. |
| Trooppinen myrsky Esther | 0 | 16.-19.9. |
| Hurrikaani Frieda | 1 | 20-26.9. |
| Trooppinen myrsky 8 | 0 | 23.-27.10. |
Koripallon Serie A -kausi 2004–2005

Kausi 2004–2005 oli 83. kausi, jolloin pelattiin koripallon Serie A:n mestaruudesta. Sarjan mestaruuden voitti Climamio Bologna. Sarjaa pelasi kauden aikana kaksi suomalaista koripalloilijaa: Hanno Möttölä ja Teemu Rannikko, jotka molemmat edustivat Scavolini Pesaroa.
Runkosarja

Runkosarjan voitti Benetton Treviso. Scavolini Pesaro ajautui kauden päätteeksi konkurssiin ja putosi Serie B:hen.